CELEX: 32005R1336
Language: fi
Date: 2005-08-12 00:00:00
Title: Komission asetus (EY) N:o 1336/2005, annettu 12 päivänä elokuuta 2005, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen III muuttamisesta   (ETA:n kannalta merkityksellinen teksti)

13.8.2005   
            
            
               FI
            
            
               Euroopan unionin virallinen lehti
            
            
               L 211/11
            
         
      KOMISSION ASETUS (EY) N:o 1336/2005,
   annettu 12 päivänä elokuuta 2005,
   maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen III muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1) ja erityisesti sen 13 artiklan toisen luetelmakohdan,
   sekä katsoo seuraavaa:
   
               (1)
            
            
               Toiminta, johon sovelletaan asetuksen (ETY) N:o 2092/91 9 artiklassa säädettyä tarkastusjärjestelmää, kattaa asetuksen (ETY) N:o 2092/91, sellaisena kuin se on muutettuna asetuksella (EY) N:o 392/2004 (2), 8 artiklan seurauksena kaikki toimijat kaikissa tuotannon, valmistuksen ja kaupan pitämisen vaiheissa.
            
         
               (2)
            
            
               Jotta kaikki asetuksen (ETY) N:o 2092/91 8 artiklan 1 kohdassa tarkoitetut toimijaluokat tulisivat riittävällä tavalla katetuiksi, mainitun asetuksen liitteessä III vahvistettujen yleisten säännösten soveltamisalaa on tarpeen laajentaa.
            
         
               (3)
            
            
               On aiheellista suhteuttaa satunnaisesti tehtävien tarkastusten taajuus riskeihin asetuksen (ETY) N:o 2092/91 noudattamatta jättämisestä.
            
         
               (4)
            
            
               Asetuksen (ETY) N:o 2092/91 liite III olisi sen vuoksi muutettava vastaavasti.
            
         
               (5)
            
            
               Tässä asetuksessa säädetyt toimenpiteet ovat asetuksen (ETY) N:o 2092/91 14 artiklan nojalla perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2092/91 liite III tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä elokuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 198, 22.7.1991, s. 1. Asetus sellaisena kuin se on viimeksi muutettuna komission asetuksella (EY) N:o 2254/2004 (EUVL L 385, 29.12.2004, s. 20).
   
      (2)  EUVL L 65, 3.3.2004, s. 1.
   
      LIITE
      Muutetaan asetuksen (ETY) N:o 2092/91 liite III seuraavasti:
      
                  1)
               
               
                  Lisätään otsikon jälkeen teksti seuraavasti:
                  ”Tässä liitteessä vahvistettuja yleisiä säännöksiä sovelletaan kaikkiin 8 artiklan 1 kohdassa tarkoitettuihin toimijoihin siinä määrin kuin kyseiset säännökset koskevat asianomaisen toimijan harjoittamaa toimintaa.
                  Yleisten säännösten lisäksi sovelletaan erityissäännöksiä niihin toimijoihin, jotka harjoittavat kunkin alajakson otsikossa mainittuja toimia.”
               
            
                  2)
               
               
                  Muutetaan yleiset säännökset seuraavasti:
                  
                              a)
                           
                           
                              Korvataan 3–6 kohta seuraavasti:
                              ”3.   Alkutarkastus
                              Kun tarkastusjärjestelmää aletaan soveltaa, vastuullisen toimijan on:
                              
                                          —
                                       
                                       
                                          laadittava yksikön ja/tai tuotantopaikkojen ja/tai toiminnan täydellinen kuvaus,
                                       
                                    
                                          —
                                       
                                       
                                          esitettävä kaikki käytännön toimenpiteet, joita toteutetaan yksikössä ja/tai tuotantopaikoissa ja/tai toiminnassa, jotta varmistetaan tämän asetuksen ja erityisesti tämän liitteen vaatimusten noudattaminen,
                                       
                                    
                                          —
                                       
                                       
                                          esitettävä varotoimenpiteet, jotka toteutetaan muiden kuin sallittujen tuotteiden tai aineiden aiheuttaman kontaminaation riskin vähentämiseksi, sekä puhdistustoimenpiteet, jotka toteutetaan varastointipaikoissa ja koko tuotantoketjussa.
                                       
                                    Kyseinen kuvaus ja toimenpiteet voivat tarvittaessa olla osa toimijan käyttöön ottamaa laatujärjestelmää.
                              Asianomainen kuvaus ja toimenpiteet on sisällytettävä ilmoitukseen, jonka vastaava toimija allekirjoittaa.
                              Lisäksi ilmoitukseen on sisällyttävä toimijan sitoumus:
                              
                                          —
                                       
                                       
                                          toimia tämän asetuksen 5, 6 ja 6 a artiklassa ja tarvittaessa 11 artiklassa ja/tai asetuksessa (EY) N:o 223/2003 säädetyllä tavalla,
                                       
                                    
                                          —
                                       
                                       
                                          hyväksyä seuraamuksena rikkomisesta tai sääntöjenvastaisuudesta tämän asetuksen 9 artiklan 9 kohdassa ja tarvittaessa tämän asetuksen 10 artiklan 3 kohdassa tarkoitettujen toimenpiteiden soveltaminen, ja
                                       
                                    
                                          —
                                       
                                       
                                          ilmoittaa asiasta tuotteen ostajille kirjallisesti sen varmistamiseksi, että luonnonmukaiseen tuotantotapaan viittaavat merkinnät poistetaan kyseisestä tuotannosta.
                                       
                                    Tarkastuslaitoksen tai -viranomaisen on tarkastettava tämä ilmoitus ja laadittava kertomus, jossa todetaan mahdolliset puutteet ja tämän asetuksen säännösten noudattamatta jättäminen. Toimijan on varmennettava tämä kertomus allekirjoituksellaan ja toteutettava tarvittavat korjaavat toimenpiteet.
                              4.   Ilmoitukset
                              Vastaavan toimijan on ilmoitettava hyvissä ajoin tarkastuslaitokselle tai -viranomaiselle muutoksista 3 kohdassa tarkoitetussa kuvauksessa tai tarkoitetuissa toimenpiteissä ja tässä liitteessä olevien erityissäännösten A, B, C, D ja E osassa säädetyssä alkutarkastuksessa.
                              5.   Tarkastuskäynnit
                              Tarkastuslaitoksen tai -viranomaisen on tarkastettava kaikki toimijat täydellisesti vähintään kerran vuodessa. Tarkastuslaitos tai -viranomainen voi ottaa näytteitä sellaisten tuotteiden löytämiseksi, joita ei tässä asetuksessa sallita, tai sellaisten tuotantomenetelmien havaitsemiseksi, jotka eivät ole tämän asetuksen mukaisia. Näytteitä voidaan myös ottaa ja analysoida muiden kuin sallittujen tuotteiden mahdollisesti aiheuttaman kontaminaation havaitsemiseksi. Tällaisia analyysejä on tehtävä, jos epäillään muiden kuin sallittujen tuotteiden käyttöä. Jokaisesta tarkastuskäynnistä on laadittava tarkastuskertomus, ja sen on oltava yksikön vastuuhenkilön tai hänen edustajansa nimikirjoituksellaan varmentama.
                              Lisäksi tarkastuslaitoksen tai -viranomaisen on tehtävä satunnaisesti joko ennalta ilmoitettuja tai ilmoittamattomia tarkastuskäyntejä, jotka perustuvat yleiseen arvioon tämän asetuksen ja asetuksen (EY) N:o 223/2003 noudattamatta jättämisen riskistä ottaen huomioon vähintään edellisten tarkastusten tulokset, asianomaisten tuotteiden määrä ja riski tuotteiden vaihtamisesta.
                              6.   Kirjanpitoasiakirjat
                              Yksikössä tai tuotantopaikoissa on pidettävä varastosta ja varoista kirjanpitoa, jonka avulla toimija voi määritellä ja tarkastuslaitos tai -viranomainen voivat tarkastaa:
                              
                                          —
                                       
                                       
                                          toimittajan sekä tuotteiden myyjän tai viejän, jos nämä eivät ole samalla toimittajia,
                                       
                                    
                                          —
                                       
                                       
                                          yksikköön toimitettujen 1 artiklassa tarkoitettujen tuotteiden luonteen ja määrät ja tarvittaessa kaikki ostetut ainekset ja niiden käytön sekä tarvittaessa rehuseosten koostumuksen,
                                       
                                    
                                          —
                                       
                                       
                                          toimitilojen varastoissa olevien 1 artiklassa tarkoitettujen tuotteiden luonteen ja määrät,
                                       
                                    
                                          —
                                       
                                       
                                          yksiköstä, ensimmäisen vastaanottajan tiloista tai varastointitiloista toimitettujen 1 artiklassa tarkoitettujen tuotteiden luonteen, määrät, vastaanottajat sekä ostajat, jos nämä eivät ole samalla vastaanottajia, ei kuitenkaan lopulliset kuluttajat,
                                       
                                    
                                          —
                                       
                                       
                                          kun kyse on toimijoista, jotka eivät varastoi tai käsittele fyysisesti tällaisia tuotteita, 1 artiklassa tarkoitettujen ostettujen ja myytyjen tuotteiden luonteen, määrät ja toimittajat sekä tuotteiden myyjät tai viejät, jos nämä eivät ole samalla toimittajia, sekä tuotteiden ostajat ja vastaanottajat, jos nämä eivät ole samalla ostajia.
                                       
                                    Kirjanpitoasiakirjojen on lisäksi sisällettävä tuotteiden vastaanoton yhteydessä tehdyn tarkastuksen tulokset ja kaikki muut tarkastuslaitoksen tai -viranomaisen vaatimat tiedot asianmukaisen tarkastuksen suorittamiseksi.
                              Kirjanpitoon sisällytettävät tiedot on osoitettava oikeiksi asianmukaisilla tositteilla.
                              Kirjanpidosta on käytävä ilmi tuotantopanosten ja tuotoksen tase.”
                           
                        
                              b)
                           
                           
                              Korvataan 7 kohdan otsikko seuraavasti:
                           
                        
                              c)
                           
                           
                              Lisätään 7 kohdan jälkeen 7 a kohta seuraavasti:
                              ”7 a.   Tuotteiden vastaanottaminen muista yksiköistä ja muilta toimijoilta
                              Vastaanottaessaan 1 artiklassa tarkoitettua tuotetta toimijan on tarkastettava, että pakkaus tai säiliö on suljettu, jos sitä vaaditaan, ja että 7 kohdassa tarkoitetut merkinnät on tehty. Toimijan on ristiintarkastettava 7 kohdassa tarkoitetussa merkinnässä olevat tiedot saateasiakirjassa olevien tietojen kanssa. Näiden tarkastusten tulokset on mainittava selvästi 6 kohdassa tarkoitetuissa kirjanpitoasiakirjoissa.”
                           
                        
                              d)
                           
                           
                              Korvataan 8 kohta seuraavasti:
                              ”8.   Tuotteiden varastointi
                              Varastointialueita on hoidettava niin, että erät voidaan tunnistaa ja välttää sekoittuminen tuotteisiin ja/tai aineisiin, jotka eivät täytä tämän asetuksen vaatimuksia, tai tällaisten tuotteiden tai aineiden aiheuttama kontaminaatio. 1 artiklassa tarkoitettujen tuotteiden on jatkuvasti oltava selvästi tunnistettavissa.”
                           
                        
            
                  3)
               
               
                  Muutetaan erityissäännökset seuraavasti:
                  
                              a)
                           
                           
                              Poistetaan A jakson kuudes kohta.
                           
                        
                              b)
                           
                           
                              Korvataan B jakso seuraavasti:
                              ”B.   Kasvituotteiden ja eläintuotteiden sekä kasvi- ja eläintuotteita sisältävien elintarvikkeiden valmistusyksiköt
                              Tätä jaksoa sovelletaan kaikkiin yksiköihin, jotka ovat mukana 1 artiklan 1 kohdassa tarkoitettujen tuotteiden 4 artiklan 3 kohdassa määritellyssä valmistustoiminnassa omaan tai kolmannen osapuolen lukuun, ja erityisesti seuraaviin yksiköihin:
                              
                                          —
                                       
                                       
                                          tuotteiden pakkaamisessa ja/tai uudelleenpakkaamisessa mukana olevat yksiköt,
                                       
                                    
                                          —
                                       
                                       
                                          tuotteiden merkitsemisessä ja/tai uudelleenmerkitsemisessä mukana olevat yksiköt.
                                       
                                    1.   Alkutarkastus
                              Tämän liitteen yleisten säännösten 3 kohdassa tarkoitetusta yksikön täydellisestä kuvauksesta on käytävä ilmi maataloustuotteiden vastaanottoon, jalostukseen, pakkaamiseen, merkitsemiseen ja varastointiin ennen ja jälkeen näitä toimintoja käytettävät tilat sekä näiden tuotteiden kuljetusta koskevat menettelyt.
                              2.   Valmistusyksiköt, jotka käsittelevät myös muita kuin luonnonmukaisesti tuotettuja tuotteita
                              Jos valmistusyksikössä valmistetaan, pakataan tai varastoidaan myös muita kuin 1 artiklassa tarkoitettuja tuotteita:
                              
                                          —
                                       
                                       
                                          yksikössä on oltava varastointitiloissa ajallisesti tai paikallisesti erilliset alueet 1 artiklassa tarkoitettujen tuotteiden varastointia varten ennen ja jälkeen toimintojen,
                                       
                                    
                                          —
                                       
                                       
                                          toiminnot on suoritettava yhtenäisenä jaksona, kokonaisina erinä, ajallisesti tai paikallisesti erillään vastaavista, 1 artiklan soveltamisalaan kuulumattomille tuotteille suoritettavista toiminnoista,
                                       
                                    
                                          —
                                       
                                       
                                          jos mainittuja toimintoja ei toteuteta säännönmukaiseen kellonaikaan tai tiettynä päivänä, niistä on ilmoitettava ennakolta tarkastuslaitoksen tai -viranomaisen kanssa vahvistetussa määräajassa,
                                       
                                    
                                          —
                                       
                                       
                                          on toteutettava kaikki tarvittavat toimenpiteet erien tunnistamiseksi sekä sekoittumisen tai vaihtumisen estämiseksi sellaisten tuotteiden kanssa, joita ei ole tuotettu tässä asetuksessa vahvistettujen sääntöjen mukaisesti,
                                       
                                    
                                          —
                                       
                                       
                                          tämän asetuksen sääntöjen mukaisia tuotteita koskevat toiminnot saa suorittaa ainoastaan tuotantovälineiden puhdistuksen jälkeen. Puhdistustoimenpiteiden tehokkuus on tarkastettava ja kirjattava.
                                       
                                    3.   Tuotteiden pakkaaminen ja kuljetus valmistusyksiköihin
                              Luonnonmukaisesti tuotetut maito, munat ja munatuotteet on kerättävä erillään tuotteista, joita ei ole tuotettu tämän asetuksen mukaisesti. Edellä sanotusta poiketen ja jos tarkastuslaitokselta tai -viranomaiselta on saatu tähän suostumus etukäteen, tuotteet voidaan kerätä samanaikaisesti, jos toteutetaan asianmukaiset toimenpiteet, jotta voidaan estää mahdollinen sekaantuminen tai vaihtuminen tuotteiden kanssa, joita ei ole tuotettu tämän asetuksen mukaisesti, ja varmistaa tämän asetuksen mukaisesti valmistettujen tuotteiden tunnistaminen. Toimijan on pidettävä tuotteiden keräyspäiviin, -tunteihin, -reittiin sekä vastaanottopäivään ja -aikaan liittyvät tiedot tarkastuslaitoksen tai viranomaisen saatavilla.”
                           
                        
                              c)
                           
                           
                              Poistetaan E jakson 6 kohta.